**OZNÁMENIE O ZAČATÍ PRÍPRAVNÝCH TRHOVÝCH KONZULTÁCIÍ a predbežné zapojenie záujemcov k plánovanej zákazke:** ***Marketingová a mediálna stratégia komunikácie projektu „Slovensko v mobile“***

**podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

* 1. **Identifikácia verejného obstarávateľa**

Ministerstvo investícií, regionálneho rozvoja a informatizácie Slovenskej republiky

Štefánikova 15, 811 05 Bratislava

IČO: 50349287

Kontaktná osoba za vecného gestora: Agáta Strapcová, Nora Čechmánková [agata.strapcova@mirri.gov.sk](mailto:agata.strapcova@mirri.gov.sk) , [nora.cechmankova@mirri.gov.sk](mailto:nora.cechmankova@mirri.gov.sk)

Kontaktná osoba za verejné obstarávanie: Martin Poloha

e-mail: [martin.poloha@mirri.gov.sk](mailto:martin.poloha@mirri.gov.sk)

tel. č.: 02 2092 8433

Adresa hlavnej stránky verejného obstarávateľa /URL/: <https://www.mirri.gov.sk/>

* 1. **Návrh na opis predmetu zákazky:**

Návrh opisu predmetu zákazky **Marketingová a mediálna stratégia komunikácie projektu „Slovensko v mobile“** je uvedený v Návrhu Výzvy na predkladanie ponúk, a bude tiež predmetom týchto prípravných trhových konzultácií.

* 1. **Účel prípravných trhových konzultácií**

Ministerstvo investícií, regionálneho rozvoja a informatizácie Slovenskej republiky (ďalej len „MIRRI“) ako verejný obstarávateľ podľa § 7 ods. 1 písm. a) zákona o verejnom obstarávaní uskutočňuje prípravné trhové konzultácie podľa § 25 zákona o verejnom obstarávaní na vyššie uvedený plánovaný predmet zákazky.

Účelom prípravných trhových konzultácií a predbežného zapojenia záujemcov (ďalej ako „PTK“) je:

* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získať a zapracovať spätnú väzbu od hospodárskych subjektov – potenciálnych záujemcov, ktorí sa zúčastnia prípravných trhových konzultácií,
* podporiť spresnenie návrhu opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky,
* súčasťou prípravných trhových konzultácií bude aj určenie predpokladanej hodnoty zákazky (ďalej len „PHZ“).

Účasť na PTK je dobrovoľná a oslovený záujemca sa môže slobodne rozhodnúť, či využije/nevyužije možnosť zúčastniť sa PTK. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť ponuku.

1. Hospodársky subjekt potvrdí svoj záujem o účasť na PTK najneskôr **do 19.01.2022 (vrátane) hodiny zaslaním vyplneného formulára** (Príloha č. 1 tohto oznámenia), a to elektronicky formou e-mailu na kontaktné osoby uvedené v bode 1. tohto oznámenia.
2. Cieľom PTK je konzultovať min. rozsah otázok uvedený v Prílohe č. 2 tohto oznámenia. Počas trvania PTK očakáva verejný obstarávateľ od účastníkov PTK aktívnu participáciu a predkladanie návrhov, pripomienok a odporúčaní v súvislosti s plánovaným verejným obstarávaním.
3. Verejný obstarávateľ si vyhradzuje uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné.
4. Komunikácia v priebehu PTK sa uskutoční v slovenskom jazyku; verejný obstarávateľ bude akceptovať ako komunikačný jazyk aj český jazyk.
   1. **Priebeh prípravných trhových konzultácií**
5. Verejný obstarávateľ všetkým záujemcom, ktorí prejavili záujem o účasť v PTK oznámi e-mailom dátum, miesto a čas uskutočnenia PTK. PTK budú prebiehať dištančne s využitím prostriedkov elektronickej komunikácie formou aplikácie MS Teams. **Predpokladané uskutočnenie PTK je od 20.01.2022 (vrátane).**
6. PTK budú prebiehať buď so všetkými prihlásenými účastníkmi naraz, alebo s viacerými účastníkmi alebo s jednotlivými účastníkmi PTK samostatne, a to vždy za účasti zástupcov verejného obstarávateľa.
7. S cieľom zaistiť primerané opatrenia, aby sa účasťou záujemcu nenarušila hospodárska súťaž, bude z priebehu PTK vyhotovená písomná zápisnica. V rámci zápisnice bude identita účastníka PTK anonymizovaná. Zápisnica o priebehu PTK bude obsahovať výlučne informácie, ktoré viedli k zmene, prípadne úprave podmienok súťaže.
8. Na PTK je hospodársky subjekt oprávnený zúčastniť sa prostredníctvom osoby oprávnenej zúčastniť sa na PTK za hospodársky subjekt (uvedenej vo formulári, prostredníctvom ktorého záujemca potvrdil záujem o účasť v prípravných trhových konzultáciách); nevyžaduje sa účasť štatutárneho zástupcu. Zúčastnená osoba na PTK sa preukáže poverením od osoby oprávnenej konať za hospodársky subjekt (ak relevantné).
9. Ak sa záujemca nemôže zúčastniť PTK vyššie uvedenou dištančnou formou, **môže zaslať písomne svoje odpovede, návrhy alebo pripomienky na e-mailové adresy uvedené v bode 1 tohto oznámenia**, najmä zaslaním vyplnenej prílohy č. 2 tohto oznámenia – Okruh otázok (účastník PTK sa v tomto prípade vyjadrí k jednotlivým otázkam; rovnako je akceptovateľné, ak sa účastník PTK vyjadrí iba k niektorým otázkam).
10. Verejný obstarávateľ vyhodnotí získané informácie a poznatky z PTK a následne prípadne upraví opis predmetu zákazky, ktorý bude podkladom na určenie predpokladanej hodnoty zákazky (PHZ). Verejný obstarávateľ následne zašle opis predmetu zákazky (návrh výzvy za účelom určenia PHZ) a vyzve všetky zúčastnené hospodárske subjekty na predloženie cenovej ponuky za účelom stanovenia PHZ.
11. Verejný obstarávateľ príjme primerané opatrenia na zabezpečenie ochrany dôverných informácií, ktoré môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie.
12. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

Ako už bolo uvedené, hospodársky subjekt potvrdí svoj záujem o účasť na PTK elektronicky, a to zaslaním vyplnenej prílohy č. 1 tohto oznámenia o vyhlásení PTK na e-mailové adresy podľa bodu 1 tohto oznámenia najneskôr **do 19.01.2022 (vrátane)**.

* 1. **Náklady spojené s PTK**

Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na verejného obstarávateľa.

* 1. **Doplňujúce informácie**

Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za (i) opis predmetu zákazky verejného obstarávania, (ii) súťažné podklady pre účely predloženia ponuky.

**Prílohy:**

Príloha č. 1 Formulár k prípravným trhovým konzultáciám

Príloha č. 2 Okruh otázok k PTK a predbežnému zapojeniu záujemcov

Príloha č. 3 Návrh Výzvy na predkladanie ponúk spolu s jej prílohami

**Dňa 14.01.2022**